Aamulla rakkaani näin

Aamulla rakkaani näin on suomalaislaulaja Lea Lavenin seitsemäs, kesällä 1978 julkaistu studioalbumi. Albumin tunnetuin kappale on nimikappale ”Aamulla rakkaani näin”, joka oli yksi vuoden 1978 suurimmista hittikappaleista.Pennanen 2006, s. 24.

CBS Records julkaisi albumin vinyylilevynä ja C-kasettina vuonna 1978. Columbia Records julkaisi albumin CD-levynä vuonna 1998.

 Kappalemateriaali 
Levyn kahdestatoista kappaleesta seitsemän on käännöskappaleita ja kuusi suomalaista alkuperää. Albumin avausraitana toimii ”Hän mennyt on”, jonka yhdysvaltalaislaulaja Jeane Manson levytti alun perin nimellä ”Avant de nous dire adieu”. Markku Aro levytti kappaleen kaksi vuotta aiemmin Vexi Salmen suomentamana levylleen Etsin kunnes löydän sun (1976). Pertti Reponen suomensi espanjalaisduo Baccaran hittikappaleen ”Sorry, I’m a Lady” suomeksi nimellä ”Sorry, jos oon lady”. Seuraava kappale ”Sorrento” on Raul Reimanin käännös Easy Connection -yhtyeen hittikappaleesta ”To Sorrento”. ”En koskaan” on Juha Vainion suomennos Pino Donaggion säveltämästä kappaleesta ”Io che non vivo (senza te)”, joka tunnetaan paremmin englanninkielisellä nimellään ”You Donʼt Have to Say You Love Me”. Kappaleen ovat tulkinneet englanniksi muun muassa Elvis Presley ja Dusty Springfield. Suomeksi kappaleen ovat levyttäneet muun muassa Kristiina Hautala, Harri Marstio ja Topi Sorsakoski.Fenno, kappalehaku: En koskaan. ”Takaisin kotiin” on ensimmäinen levyn suomalaista alkuperää oleva kappale. Kappaleen on säveltänyt ja sanoittanut kitaristi Eero Lupari. A-puolen päättää Jori Sivosen säveltämä ja Chrisse Johanssonin sanoittama ”Se tuntuu taas”. Sivonen ja Johansson tekivät myös koko levyn päättävän kappaleen ”Yön sininen katse”.

B-puolen avaa levyn nimikappale ”Aamulla rakkaani näin”, jolla Laven osallistui vuoden 1978 Suomen euroviisukarsintaan. Kappale tuli toiseksi häviten 13 pisteellä Seija Simolan kappaleelle ”Anna rakkaudelle tilaisuus”. Raul Reimanin säveltämä ja sanoittama kappale sovitettiin dramaattiseksi valssiksi ja kappale käsittelee Reimanille tyypilliseen tapaan kuolemaa. Kappale kertoo onnettomuudessa kuolevasta ihmisestä. Karsinnoissa Lavenia tuki naisista koostunut taustakuoro, johon kuuluivat Maarit Hurmerinta, Paula Koivuniemi ja Irina Milan. ”Sä oot niin kultainen” on Pertti Reposen vaimon, Angela Reposen, suomentama versio yhdysvaltalaisduo Carpentersin kappaleesta ”Sweet, Sweet Smile”. ”Kahvilaan pieneen mä käyn” on Pertti Reposen suomentama kappale hollantilaissäveltäjä Pierre Kartnerin kappaleesta ”In ’t kleine café aan de haven”. Kartner on säveltänyt muun muassa Muumilaakson tarinoita -televisiosarjan tunnusmusiikin. ”Voi sua” on kosketinsoittaja Hillel Tokazierin säveltämä kappale, johon Johansson teki sanoituksen. ”En ollut uskoton” on Reimanin suomennos saksalaislaulaja Tina Rainfordin kappaleesta ”Big Silver Angel”.

 Vastaanotto 
Nimikappaleen suosio näkyi myös levymyyntilistoilla, kun albumi oli heinäkuussa (9.) ja elokuussa (11.) kuukausittaisen TOP 20 -albumilistalla.Pennanen 2006, s. 314. Vuonna 1979 albumi ylitti kultalevyrajan ja Laven sai albumista ensimmäisen kultalevynsä.

 Kappaleet 
 A-puoli







 B-puoli





 Laven, Lea: Aamulla rakkaani näin -vinyylialbumin takakannen tiedot, CBS Records / CBS 82802, 1978.

 Singlet 
{{single
 | single        = Aamulla rakkaani näin
 | julkaisuvuosi = 1978 (CBS 6144)
 | levy-yhtiö    = CBS Records
 | kappaleet     = # Aamulla rakkaani näin
 En ollut (sulle) uskoton
 | kuvaus        = Raul Reimanin tekemä A-puolen valssi saavutti suuren suosion ja täten myös kappaleen singlejulkaisu menestyi. Single oli parhaimmillaan Suomen jukeboxien toisiksi soitetuin ja myyntilistan 16.
}}
{{single
 | single        = Hän mennyt on
 | julkaisuvuosi = 1978 (CBS 6668)
 | levy-yhtiö    = CBS Records
 | kappaleet     = # Hän mennyt on
 Kahvilaan pieneen mä käyn
 | kuvaus        = Single soi tiuhaan jukeboxeissa yltäen parhaimmillaan listan kolmanneksi.
}}

 Tekijät 
 Muusikoita 
Lea Laven – laulu
Jori Sivonen – kapellimestari ja kosketinsoittimet (paitsi ”Takaisin kotiin”)
Kalle Fält ja Maarit Hurmerinta – taustalaulut
Irina Milan – taustalaulut (1–3, 5–12)
Irma Tapio – taustalaulut (1, 6, 10, 12)
Markku Johansson – trumpetti / flyygelitorvi
Heikki Jäntti – huuliharppu (”Sä oot niin kultainen”)
Pentti Lahti – saksofonit (1–3, 5, 6)
Juha Björninen – kitarat (1, 3, 7–9, 11)
Kalle Lae – kitarat (1–3, 6–12)
Heikki Laurila – kitarat (1, 3, 8, 9)
Eero Lupari – todennäköisesti kapellimestari ja kitarat (”Takaisin kotiin”)
Timo Lindström – bassokitara (todennäköisesti ”Takaisin kotiin”)
Heikki ”Häkä” Virtanen – bassokitara (1–3, 6–12)
Roope Koistinen – rummut ja lyömäsoittimet (1–3, 6–12)
+
 Jorma Ylönen – viulut
 Mauri Pietikäinen – alttoviulut (ainakin 1–3, 5, 9, 10, 12)
 Ahti Pilvi – alttoviulut
 Kari Lindstedt ja Ilmo Saaristo – sellot
 Jaakko Raulamo – sellot (ainakin ”Aamulla rakkaani näin”)

 Tuotanto 
Jori Sivonen & Ulf ”Uffe” Ahrenberg – tuottajat
Timo Tarvainen / Soundtrack – äänittäjä
Iain Churches / Finnvox – äänittäjä, miksaus
Erik Uddström – valokuvat & kansi
Raz, oik. Paulyn De Fresnes – logo

 Lähteet 
Fenno – Suomen äänitearkisto ry:n levytietokanta 1901–1999

 Viitteet 

 Aiheesta muualla 

 Aamulla rakkaani näin -albumi Suomen äänitearkiston tietokannassa
 Laven, Lea: ”Aamulla rakkaani näin” -video Ylen Elävässä arkistossa

Luokka:Lea Lavenin albumit
Luokka:Vuoden 1978 albumit
Luokka:Jori Sivosen tuottamat albumit